भोपाल में हबीब तनवीर के नाटकों का फेस्टिवल किया गया था जिसे देखने का सौभाग्य प्राप्त हुआ था! बगैर किसी खास ताम-झाम के ,’पारंपरिक वादय-यंत्रों के साथ लाईव संगीत’’,और शुद्ध छत्तीस गढी बोली में मंचित उन बेहद सफल नाटकों ने नाट्य पुरोधाओं के भाषासंबंधी उन सभी दुराग्रहों को विनम्रता पूर्वक खारिज कर दिया था,जिनका रुदन इस क्षेत्र का एक स्थाई भाव बन गया था !जिनमे विशेषतः बहादुर कल्हारिन की मार्मिक और झकझोर देने वाली कथा(लोक कथा पर आधारित) बहादुर कल्हारिन में ‘’गुलाबबाई’’की वो बुलंद आवाज़,गायन,आज तक मस्तिष्क में ज्यूँ का त्यूं छाया है!. !कहते हैं मनुष्यता और मानवता के बेहतरीन क्षण अवसाद से गुजर कर ही पैदा होते हैं ,लोक संगीत,लोक पीड़ा से ही ज़न्म लेता है.!ये न सिर्फ नाटक की अपूर्व सफलता का सबूत हैं बल्कि इस बात का प्रमाण भी कि हमारी सांस्कृतिक दीवार की ये ईंटें ,ये लोक कलाएं आज भी कितनी संभावनाओं और संवेदनाओं से भरी हुई हैं !’’गिरीश रस्तोगी के अनुसार ‘’हिंदी प्रदेश की संस्कृति,बोलियां उनकी महक और गमक इतनी विविध और रोचक है कि हमें दूर दूर तक जाने को प्रेरित करती है!.’’हबीब तनवीर के नाटकों को देखकर यहीं लगा कि कलाकार ‘बनने’’के लिए कला की औपचारिक शिक्षा विधिवत ज्ञान और उसीके एन सामने एक स्वच्छंद अनगढ़ चरित्र को ‘’नाटकीय चरित्र’’में ढाल पाने कि चुनौती और कमाल ...सम्पूर्ण प्रशिक्षित नाट्य संसार को हतप्रभ और चमत्कृत करने वाली घटना थी !